દરમિયાન સ્થાનિક બજારના જાણકારોના જણાવ્યા પ્રમાણે બજારમાં ખાંડનો પુરવઠો ઓછો આવી રહ્યો છે તો બીજી બાજુ સ્ટોકિસ્ટો દ્વારા પણ મોટા પ્રમાણમાં સ્ટોક અંકે થઇ રહ્યો છે. આ સંજોગોમાં વર્ષ ૨૦૧૬માં ખાંડના ભાવમાં પ્રતિકિલોએ રૂ. ૧૨થી ૧૪નો ઉછાળો નોંધાયો તે વર્ષ ૨૦૧૭માં પણ જોવાય તેવી શક્યતા છે અને ચાલુ વર્ષે ખાંડનો ભાવ રૂ. ૬૦ની સપાટી તોડે તો નવાઇ નહીં તેવો મત વેપારીઓ દ્વારા વ્યક્ત કરાયો છે. ઇન્ડિયન શુગર મિલ્સ એસોસિયેશનના જણાવ્યા પ્રમાણે ચાલુ વર્ષે ૨૮ ફેબ્રુઆરી સુધી ૨૫૭ શુગર મિલો સતત શેરડીનું પિલાણ કરી રહી છે. આ અગાઉ વર્ષ ૨૦૧૫-૧૬માં ૩૯૦ શુગર મિલો પિલાણ કરી રહી હતી.